Document ID: 32006R0426

RÅDETS FORORDNING (EF) Nr. 426/2006
af 9. marts 2006
om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
I den kombinerede nomenklatur, der findes i bilag I til Rådets forordning (EØF) nr. 2658/87 (1), er toldsatsen autonomt suspenderet på ubestemt tid for visse varer henhørende under kapitel 27, når de er bestemt til behandling ved en bestemt proces, forudsat at visse betingelser, der er fastsat i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), er opfyldt.
(2)
Visse affaldsolier, der er bestemt til genbrug, henhørende under KN-kode 2710 99 00 er ikke i øjeblikket omfattet af denne fritagelse.
(3)
Af miljømæssige hensyn forbundet med genraffinering af affaldsolier bør der indrømmes samme toldbehandling for affaldsolier som for olier fra samme gruppe, forudsat at alle de tekniske og juridiske betingelser er opfyldt. Det er derfor i Fællesskabets interesse autonomt og på ubestemt tid at suspendere told for disse produkter.
(4)
Forordning (EØF) nr. 2658/87 bør ændres i overensstemmelse hermed.
(5)
Den ændring, der foretages ved denne forordning, skal finde anvendelse fra samme dato som den kombinerede nomenklatur for 2006 fastsat ved Kommissionens forordning (EF) nr. 1719/2005 (3) og nærværende forordning bør derfor træde i kraft straks og anvendes fra den 1. januar 2006 -
UDSTEDT FØLGENDE FORORDNING:
Artikel 1
I afsnit V, kapitel 27, i II. del (toldtariffen) af bilag I til forordning (EØF) nr. 2658/87, angives toldsatsen for KN-kode 2710 99 00 i kolonne 3 således:
»3,5 (4)
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. marts 2006.

Labels: 3
15
20